लोकसभा चुनाव 2019: पूर्व BJD नेता बैजयंत जय पांडा BJP में हुए शामिल, ओडिशा में पार्टी को मिलेगी मजबूती  
बीजेपी में शामिल हुए पूर्व बीजद नेता बैजयंत जय पांडा
बीते साल मई में बैजयंत पांडा ने बीजद से दिया था इस्तीफा
केंद्रीय मंत्री धर्मेंद्र प्रधान की मौजूदगी में थामा बीजेपी का दामन
बीजद प्रमुख नवीन पटनायक (Naveen Patnaik) से अलग हुए बैजयंत पांडा ने हाल में कहा था कि वह हर उस किसी के साथ भी हाथ मिलाने को तैयार है जो 'ओडिशा के सामने आ रही गंभीर समस्याओं से निपटने के लिए प्रतिबद्ध हो.' सूत्रों ने बताया कि केन्द्रपाड़ा से सांसद बैजयंत जय पांडा के किसी भी क्षण बीजेपी में शामिल होने की घोषणा की जा सकती है.
 
Delhi: Former Biju Janata Dal MP Baijayant Jay Panda who joined BJP earlier today meets party president Amit Shah. pic.twitter.com/rGbRZuSzDC
 
बता दें कि बीते मई महीने में बैजयंत जय पांडा ने बीजू जनता दल (BJD) से इस्तीफा दे दिया था. उन्होंने ओडिशा के सीएम और पार्टी के अध्यक्ष नवीन पटनायक को पत्र में लिखा था कि बहुत दुख के साथ मैंने उस राजनीति को छोड़ने का फैसला किया है जिसमें हमारी बीजेडी नीचे जा रही है. उन्होंने आगे लिखा था कि वह इसकी सूचना लोकसभा अध्यक्ष को भी दे देंगे.
गौरतलब है कि ओडिशा के मुख्यमंत्री नवीन पटनायक ने केंद्रपाड़ा से लोकसभा के सदस्य बैजयंत पांडा पर पार्टी को 'कमजोर' करने का आरोप लगाते हुए बीजद से निलंबित कर दिया था. इसके बाद पांडा ने घोषणा के तुरंत बाद ट्वीट कर कहा, 'मैं इस खबर से हैरान हूं. बहुत-बहुत दुखद है कि नवीन पटनायक मेरे खिलाफ एक आईएएस अधिकारी की साजिश को नहीं समझ सके जो अब पार्टी को नियंत्रित कर रहे हैं.
बैजयंत जय पांडा ने कहा था,  'मैं अपने खिलाफ लगाए गए आरोपों को पूरी तरह खारिज करता हूं, वे पूरी तरह फर्जी और निराधार हैं. मैं आगे की कार्रवाई से पहले भगवान जगन्नाथ के मार्गदर्शन की प्रार्थना करता हूं.' आपको बता दें कि बैजयंत पांडा पर बीजेपी के नजदीक जाने का भी आरोप लग रहा था.